《过李黄罗茅堂五首柬克正茂才 其五》
元代·刘崧

伏雨日潇潇，寒风断柳条。居然怀契阔，何以谢招邀。

把酒销银烛，披图出绛绡。由来文物异，况乃自前朝。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。